
ECAD4008-C: Cylch 1 Arwain y Dysgu: beth, sut, a pham ydw in addysgu?

Targedau

	1. Edrycha ar ganllawiau cyfeirnodi Harvard eto a’u cymhwyso’n gyson yn dy waith.

	2. Prawf-ddarllena dy waith yn ofalus er mwyn gwirio iaith mynegiant. Byddai gwneud defnydd o Gysill yn dy gefnogi gyda hyn.

	3. Ehanga ystod dy ddarllen fel ei bod yn cynnwys amrywiaeth o ffynonellau dibynadwy.



Donaldson, 2015:68

	1. Mae addysgu  dysgu da yn galw am ddefnyddio cymysgedd o ddulliau sy’n cynnwys addysgu uniongyrchol.

	2. Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiadau blaenorol ac yn ennyn diddordeb.


	3. Mae addysgu a dysgu da yn ymestyn oddi mewn ac ar draws Mesydd Dysgu a Phrofiad.





Gan ddefnyddio’r 3 egwyddor bedagogaidd a’u nodir uchod. Trafodwch y rhain mewn perthynas a’ch profiad yn yr ysgol gan ddangos dealltwriaeth sicr, nodi cryfderau a meysydd i’w datblygu.

Yn yr aseiniad hwn byddaf yn trafod fy nealltwriaeth o’r Cyfnod Sylfaen ar berthynas â phedwar diben y Cwricwlwm i Gymru 2022. Byddaf yn esbonio beth yn union yw’r Cyfnod Sylfaen drwy gyfeirio at y saith maes dysgu a beth yw pwrpas pob un. Byddaf yn trafod beth sy’n gwneud fframwaith y Cyfnod Sylfaen yn llwyddiannus, a sut mae’n datlbygu pob plentyn mewn gwahanol ffyrdd.  Yn ychwanegol, byddaf yn trafod cyswllt rhieni, a pha adnoddau a rhagleni sydd ar gael iddynt helpu ei plentyn. Yn ogystal a hyn, byddaf hefyd yn trafod beth yn union yw’r cwricwlwm a beth yw ei ddiben. Yn ogystal byddaf yn trafod cynllunio yn y Cyfnod Sylfaen a sut mae hyn yn cael ei wneud. 
Yn yr ail ran o’r aseiniad, byddaf yn trafod y tri egwyddor bedagogaidd a ysgrifennwyd gan Donaldson, a sut maent yn cysylltu gyda fy mhrofiad i yn yr ysgol. Byddaf yn gwneud hyn drwy drafod fy nghynlluniau gwersi a sut maent yn cysylltu gyda’r tri egwyddor bedagogaidd hyn.

Beth yw Cwricwlwm?

Yn ystod y modiwl datblygais fy nealltwriaeth o beth yn union yw’r  ‘cwrcicwlwm’ gan ei fod yn hanfodol bwysig ar gyfer ein ymarfer addysgu. Caiff y cwricwlwm ei seilio ar fframwaith o bynciau i’w haddysgu. Esboniai y ddogfen ‘Dyfodol Llwyddiannus’ bod y cwricwlwm ‘wedi’i seilio’n gyffredinol hefyd ar y gred bod gwybodaeth pwnc wedi sefyll prawf amser ac mai hon yw’r ffordd orau o hyd o sicrhau addysg gadarn a pherthnasol’. 

Mae cynnwys pob cwricwlwm ysgol yn wahanol ym mhob gwlad. Caiff y cwricwlwm ei ddylanwadu mewn sawl ffordd megis; cystadleuaeth rhwng ysgolion/ gwledydd eraill, y gymdeithas- mae rhieni/ gofalwyr y disgyblion yn disgwyl deall beth mae’r plant yn ei wneud yn yr ysgol, caiff strwythyr y proffesiwn addysg, sef yr athrawon, ddylanwad ar y ffordd o drefnu’r cwricwlwm.

Esboniai y ddogfen ‘Dyfodol Llwyddiannus’ bod cwricwlm yn ysgolion Cymru wedi ei ‘adlewychu ar syniadau cyffredin yr oes’. Amcan y cwricwlwm cenedlaethol, a sefydlwyd yn 1988, oedd sefydlu hawl i bob plentyn a pherson ifanc mewn ysgol wladol dderbyn addysg. Byddai hyn yn cynnwys gwybodaeth a sgiliau a oedd yn bwrpasol ar gyfer lefel genedlaethol. Drwy osod nodau addysgol cyffredin ledled Cymru, roedd hyn yn creu strwythyr o symud rhwng cyfnodau allweddol ac ysgolion, a oedd yn sicrhau hawl i dderbyn addysg eang a chytbwys i bob plentyn a pherson ifanc. Yn 2006, cafodd y Cyfnod Sylfaen ei gyflwyno, yn lle Cyfnod Allweddol 1. Caiff Fframwaith Llythrennedd a Rhifedd Cenedlaethol statudol a chynhwysol ei ffurfio oherwydd problemau yn yr agweddau hanfodol hyn ar addysg.

Gall cwricwlwm newid oherwydd sawl rheswm. Gall newidiau ddigwydd o ganlyniad i ddatblygiadau mewn theori addysg, seicoleg ac niwrowyddoniaeth. Yn aml iawn, mae newididau’n digwydd oherwydd newid mewn amgylchedd cymdeithasol, gwleidyddol ac economaidd.

Er mwyn sicrhau bod y cwricwlwm yn llwyddiannus mae’n rhaid dilyn nifer o egwyddorion cynllunio,
· Yn ddilys
· Wedi’i seilio ar dystiolaeth
· Yn ymatebol
· Yn gynhwysol
· Yn uchelgeisiol
· Yn rymusol
· Yn unedig
· Yn ddiddorol
· Wedi’i seilio ar sybsidiaredd
· Yn hawdd ei drin

Beth yw’r Cyfnod Sylfaen?

Dyddiad Sefydlu

Yn sgil datganoli 1999, a sefydlu’r Cynulliad Cenedlaethol yng Nghymru, roedd gan Cymru bwerau newydd. Amlinellwyd strategaeth ddeng mlynedd ar gyfer addysg a dysgu gydol oes mewn polisi o’r enw “Y Wlad sy’n dysgu” (Llywodraeth Cynulliad Cymru 2001) Roedd Jane Davidson , y gweinidog dros addysg a dysgu gydol oes ar y pryd, am i Gymru adeiladu sylfeini cryfach ar gyfer dysgu mewn ysgolion cynradd a rhoi cyfle teg i bob plentyn lwyddo. Roedd angen cwricwlwm fyddai’n sicrhau bod lefel sgiliau’n codi  ac felly yn  codi safonau llythrennedd a rhifedd, cefnogi iechyd a lles yn ogystal â hyrwyddo traddodiadau ac iaith Cymru. Wedi trafodaethau ac ymgynghori maith peilotwyd y cwricwlwm newydd ar draws Cymru yn 2003.

Yn ôl dogfen gan Llywodraeth Cymru “Fframwaith y Cyfnod Sylfaen”, crewyd y Cyfnod Sylfaen er mwyn “annog plant i fod yn greadigol ac i ddefnyddio eu dychymyg ac mae’n sicrhau bod dysgu yn fwy difyr ac effeithiol”.

Yn ôl y llyfryn i rieni “Sut mae  fy mhlentyn yn datblygu yn y Cyfnod Sylfaen” â gyhoeddwyd gan Llywodraeth Cymru,  bydd plant yn cael “cyfleoedd i archwilio’r byd o’i gwmpas a deall sut mae pethau’n gweithio drwy gymryd rhan mewn gweithgareddau ymarferol sydd yn berthnasol i’w gam datblygu.”

Yn y Cyfnod Sylfaen mae saith maes dysgu. Mae’r saith maes yn cael eu darparu trwy weithgareddau ymarferol a phrofiadau dysgu gweithredol. Y saith maes dysgu yw:

· Datblygiad personol a chymdeithasol, lles ac amrywiaeth diwylliannol
· Sgiliau iaith, llythrenned a chyfathrebu
· Datblygiad Mathemategol
· Datblygiad yr iaith Gymraeg
· Gwybodaeth a dealltwriaeth o’r byd
· Datblygiad corfforol
· Datblygiad creadigol




Datblygiad Personol a Chymdeithasol, Lles ac Amrywiaeth Ddiwylliannol

Mae’r maes yma yn galluogi plant i ddysgu am eu hunain ac i ffurfio perthynas â phlant ac oedolion eraill.Mae hyn yn bwysig o fewn y Cyfnod Sylfaen. Caiff pob plentyn ei hannog i ddatblygu mwy o hunanbarch a datblygu gwerthoedd moesol personol. Bydd hyn hefyd yn datblygu ymwybyddiaeth o’u hunaniaeth diwylliannol o fewn cymdeithas amlddiwylliannol.


Sgiliau Iaith, Llythrennedd a Chyfathrebu

Yn y maes yma bydd sgiliau y plant yn datblygu wrth iddynt siarad, gwneud arwyddion/ cyfathrebu a gwrando. Mae gan pob plentyn y dewis i ddefnyddio gwahanol ddeunyddiau darllen er mwyn sicrhau ei bod yn datblygu eu mwynhad tuag at darllen a ysgrifennu. 


Datblygiad Mathemategol

Drwy gynnal gwahanol brofiadau ymarferol, bydd y plant yn datblygu eu sgiliau, eu gwybodaeth a’u dealltwriaeth o fathemateg. Trwy gydnabod rhifau mewn gweithgareddau bob dydd/ yn yr ardaloedd gwahanol byddent yn gallu datrys problemau mewn sefyllfaoedd amrywiol.

Datblygu’r Gymraeg

Byddai plant yn datblygu ei iaith drwy gymryd rhan mewn gwahanol weithgareddau hwyliog ac ymarferol, gan ddefnyddio gwahanol adnoddau sy’n adeiladu ar wybodaeth a phrofiadau blaenorol ac yn eu datblygu. Defnyddia y disgyblion eu profiadau llafar i’w helpu i ddatblygu eu sgiliau darllen a’u sgiliau ysgrifennu.

Gwybodaeth a Dealltwriaeth o’r Byd

Bydd plant yn derbyn profiadau sy’n cynyddu eu chwilfrydedd o’r byd o’u cwmpas i’w helpu i ddeall mwy am ddigwyddiadau yn y gorffennol, pobl a lleoedd, pethau byw a’r gwaith y mae pobl yn ei wneud. Byddynt yn dysgu sut i ddangos gofal, cyfrifoldeb, pryder at pharch at bob peth byw a’r amgylchedd.

Datblygiad Corfforol

Yn y maes yma bydd y disgyblion yn dod fwy ymwybdol o iechyd, hylendid, diogelwch a phwysigrwydd diet, gorffwys, cysgu ac ymarfer corff. Byddent yn cael cyfle i ddatblygu eu sgiliau echddygol bras sef; symudiadau yn y breichiau, coesau, traed neu yn y corff cyfan, er enghraifft; cropian, rhedeg a neidio. Yn ychwanegol, byddent hefyd yn defnyddio sgiliau echddygol manwl megis; defnyddio pensiliau neu siswrn, rhoi edau mewn nodwydd, ac yn gwneud botymau i fyny.

Datblygiad Creadigol

Er mwyn cefnogi datblygiad creadigol plant byddent yn cymryd rhan mewn gweithgareddau creadigol, dychmygol a mynegiannol mewn celf, crefft, dylunio, cerddoriaeth, dawns a symud. Er mwyn datblygu eu gallu i gyfathrebu a mynegi eu syniadau creadigol, a phwyso a mesur a gwaith byddent yn archwilio adnoddau amrywiol iawn.

Yn y saith Maes Dysgu yn y Cyfnod Sylfaen mae sawl math o chwarae sy’n ei cefnogi megis; chwarae adeiladu, chwarae rôl, chwarae creadigol, chwarae symbolaidd a chwarae archwiliadol.

Yn bennaf, dysgu trwy chwarae yw’r Cyfnod Sylfaen. Mae’r llywodraeth yn cydnabod pam mor bwysig yw chwarae ym mywydau plant. 
‘ Mae Llywodraeth Cymru yn rhoi gwerth mawr ar chwarae ac ar ei bwysigrwydd i fywydau plant yn ein cymdeithas…Credwn hefyd fod chwarae yn hanfodol i ddatblygiad gwybyddol; corffol; cymdeithasol ac emosiynol plant’. 

Caiff y Cyfnod Sylfaen ei adeiladu ar yr egwyddorion o ddysgu trwy chwarae. Chwarae yw un o’r prif ffyrdd y mae plant yn dysgu, mae’n helpu plant i ddatblygu ac ehangu eu sgiliau iaith a chyfathrebu. Drwy chwarae mae’n galluogi i fod yn greadigol ac yn rhoi cyfleoedd iddyn nhw arbrofi a rhagweld canlyniadau, mae’n caniatáu i blant brofi eu gallu eu hunain drwy gymryd risgiau a gwneud camgymeriadau heb ofn methu.

Yn ystod y Cyfnod Sylfaen mae plant yn dysgu sgiliau newydd yn gyflym iawn. Maent yn dysgu’r sgiliau hyn ar gyfarddau gwahanol ac mae’n rhaid iddynt gael eu hannog i ddatlbygu ar eu cyflymdra unigryw, unigol eu hunain. Byddent yn datblygu synnwyr o’u hunaniaeth eu hunain ac mae gallu cynyddol ganddynt i ddysgu iaith ac ymholi. 

Caiff y plant ei hasesu’n barhaus drwy gydol y Cyfnod Sylfaen drwy arsylwi gwahanol gweithgareddau. Prif bwrpas proffil y Cyfnod Sylfaen yw darparu ‘asesiad cychwynol, cyson, cenedlaethol sy’n cyd-fynd â’r deilliannau diwedd cyfnod.’ Caiff y proffil ei gynllunio i gyd-fynd ag asesiadau a gynhelir gan weithwyr iechyd proffesiynol ac mae hefyd yn helpu i nodi unrhyw oedi datblygiadol posibl yn gynnar. Yn ychwanegol, mae’r proffil wedi ei gynllunio i gyd-fynd ag asesiadau a gynhelir gan weithwyr iechyd proffesiynol. Mae hefyd yn helpu i atal unrhyw oedi posibl o ran datblygiad, anghenion addysgol arbennig neu anghenion dysgu ychwanegol. Drwy wneud hyn, bydd yn sicrhau bod cefngoaeth yn cael ei rhoi i’r plant sydd ei hangen.

O ran stwythur y proffil mae’n cynnwys dau set o fframiau sgil mewn pedwar Maes Dysgu sef;
· Datblygiad Personol a Chymdeithasol
· Lles ac Amrywiaeth Ddiwylliannol; Sgiliau Iaith
· Llythrennedd a Chyfathrebu; Datblygiad Mathemategol
· Datblygiad Corfforol

Ar ddiwedd y Cyfnod Sylfaen, bydd ymarferwyr yn penderfynu pa Ddeilliant y Cyfnod Sylfaen ar raddfa’r cwricwlwm cenedlaethol sy’n adlewychu cynnydd  plentyn orau. Caiff ei asesu drwy gynnal arsylwad ar bob plentyn yn ystod gweithgarwch arferol yn y dosbarth ac maent yn rhoi gwybodaeth i ymarferwyr am lle mae’r plant arni o ran eu datblygiad. Yna, bydd yr ymarferwyr yn defnyddio’r wybodaeth hyn i gynllunio profiadau dysgu ymarferol i blant.

Yn ystod ei asesiad byddent yn cael ei asesu mewn tri maes dysgu sef;
· Datblygiad Personol a Chymdeithasol, Lles ac Amrywiaeth Ddiwylliannol
· Sgiliau Iaith, Llythrennedd a Chyfathrebu (Cymraeg neu Saesneg)
· Datblygiad Mathemategol

Cynllunio yn yr Cyfnod Sylfaen

Yn ôl y ddogfen ‘Sut mae fy mhlentyn yn datblygu yn y Cyfnod Sylfaen?’ mae sawl ffordd y gall rhieni helpu ei plentyn yn y Cyfnod Sylfaen, ac o ganlyniad i hyn bydd yr ysgol yn cadw cyswllt cyson gyda rhieni. Dylai rhieni/ gwarchodwyr annog ei plentyn i fod yn garedig a dangos parch at eraill, a pe byddent yn gweld unrhyw blentyn yn cael ei fwlio neu’n bwlio plentyn arall, dylent ddweud yn syth. Esboniai y gall y rhieni gael effaith bositif ar ddatblygiad, dychymyg a diddordeb ei plentyn drwy gyfrannu at eu haddysg. Nid yw hyn yn unig yn digwydd yn y cartref, ond yn yr ardd, yn y parc, ac yn y siopau hefyd. Drwy ei hannog i gael agwedd bositif tuag at dasgau bywyd bob dydd, yn y pen draw bydd y plant â agwedd bositif tuag at yr ardaloedd ac y gwersi yn yr ysgol.

Er mwyn sicrhau bod rhieni/ gwarchodwyr yn teimlo fel ei bod yn helpu ei plentyn, mae llywodraeth Cymru wedi lansio ymgyrch o’r enw ‘Mae addysg yn dechrau yn y cartref’. Mae’r ymgyrch yn cynnig syniadau a gweithgareddau y gall rhieni ei wneud gartref er mwyn sicrhau bod ei plentyn yn gwneud cynydd.

Yn ychwanegol, rhaglen arall sy’n cynnig cyswllt rhieni yw ‘Pori Drwy Stori’. Rhaglen ddwyieithog yw Pori Drwy Stori sydd â’r bwriad o helpu plant â’u llythrennedd wrth iddyn nhw ddechrau yn y dosbarth Derbyn. Darparai y rhaglen adnoddau i’w ddefnyddio yn yr ystafell ddosbarth ynghyd ag adnoddau a all gynorthwyo rhieni/ gwarchodwyr adref fel partneriaid yn nysg eu plentyn.

Er mwyn sicrhau bod pob rhiant/ gwarchodwyr yn ymwybodol o ddatblygiad ei plentyn bydd adroddiad ysgrifenedig am gynnydd pob plentyn o leiaf unwaith y flwyddyn. Bydd adroddiad pob plentyn yn y Cyfnod Sylfaen yn cynnwys asesiad athrawon o ddeilliannau ar ddiwedd cyfnod ar gyfer Datblygiad Personol a Chymdeithasol, Lles ac Amrywiaeth Ddiwylliannol; Sgiliau Iaith, Llythrennedd a Chyfathrebu (Cymraeg neu Saesneg) a Datblygiad Mathemategol. Yn ychwanegol, byddent yn cynnwys canlyniadau. Bydd y canlyniadau yn seiliedig ar y Profion Darllen a Rhifedd Cenedlaethol ynghyd â gwybodaeth am gynnydd pob plentyn o safbwynt llythrennedd a rhifedd ar draws y cwricwlwm. Byddent hefyd yn derbyn canlyniadau cyffredinol plant o’r un oedran o fewn yr ysgol.





Gweithredu ar lawr y dosbarth

Heb os yr adnodd pwysicaf i feithrin llwyddiant  plentyn yn yr ysgol yw’r athro. O fewn gweithredu’r Cyfnod Sylfaen gellir rhannu rôl yr athro yn dri rhan fel yn y diagram isod:




Tasgau ffocws:
arwain ,datblygu syniadau gan ymateb i theoriau ac awgrymiadau’r plant .







Darpariaeth wedi’i chyfoethogi:
ddarparu adnoddau ychwanegol a chyflwyno syniadau newydd. Dylai’r ddarpariaeth adlewyrchu diddordebau ac anghenion y disgyblion.






Darpariaeth barhaus:
sicrhau bod y plant yn gwneud y mwyaf o’u chwarae .Gwelir y Ddarpariaeth Barhaus yn yr ardaloedd sydd yn y dosbarth a’r ardal tu allan.










Yn yr ardaloedd mae sgiliau yn cael eu datblygu. Cyflwynwyd y sgiliau eisoes i blentyn yn ystod y tasg ffocws pryd mae angen iddynt ddilyn cyfarwyddiadau i berfformio’r sgil. Mae’r sgil yn cael ei ailadrodd mewn cyd-destun tebyg. Mae’r plentyn yn cymhwyso’r sgil mewn amryw o gyd-destunau yn annibynnol. Y gobaith yw y bydd y plentyn yn cysylltu a throsglwyddo’r sgil i gyd-destunau eraill. Mae’r gallu i wneud hyn yn holl bwysig ac felly yn allweddol ar gyfer dyfodol y plentyn.

Systemau addysg sydd wedi dylanwadau ar y cyfnod sylfaen yng Nghymru:

1.Reggio Emilia, Yr Eidal

Un o’r rhaglenni blynyddoedd cynnar llwyddiannus a ddylanwadodd ar sefydlu’r Csyfnod Sylfaen  oedd y rhaglen gan Reggio Emilia, yn yr Eidal. Mae’r syniadaeth Reggio Emilia yn fyd enwog ac yn credu bod plant yn dysgu drwy ryngweithio gydag eraill gan gynnwys rhieni, staff a chyfoedion mewn awyrgylch dysgu gyfeillgar. Mae’r athrawon yn dilyn diddordebau’r plant ,ac yn cynnig arweiniad ar sgiliau darllen ac ysgrifennu sydd yn deillio o’r cywaith sydd wedi eu dewis gan y plant.

Datblygwyd yr ymagwedd gan seicolegydd Loris Malaguzzi a’r rhieni oedd yn byw yn y pentrefi o amgylch y ddinas Reggio Emilia, yr Eidal. Cafodd ei sefydlu yn dilyn dinistr yr Ail Ryfel Byd er mwyn cael dyfodol gwell i blant a’u teuluoedd.

Mae athroniaeth Reggio Emilia yn cynnwys yr egwyddorion hyn:
· Rhaid i’r plant gael rhywfaint o reolaeth dros gyfeiriad eu dysgu.
· Rhaid i blant ddysgu trwy brofiadau sy’n cynnwys cyffwrdd, symud, gwrando ac arsylwi.
· Rhaid i blant gael perthynas gyda plant eraill a gyda defnyddiau naturiol yn y byd ac mae’n rhaid rhoi cyfle iddynt archwilio.
· Rhaid i blant gael ffurf amrywiol a digon o gyfleoedd i fynegi’u hunain.

2.Addysg yn y Ffindir a gwledydd Scandinafia.

Un arall o’r systemau addysg sydd wedi dylanwadu ar y  Cyfnod Sylfaen  yw systemau addysg a welir yng ngwledydd Scandinafia.
O ran canlyniadau byd-eang , mae system addysg y Ffindir wedi sgorio’n uchel ers nifer fawr o flynyddoedd.
Yn ôl canlyniadau astudiaeth PISA 2015 (Rhaglen Ryngwladol Asesu Myfyrwyr)  mae plant y Ffindir yn sgorio yn uwch na’r cyfartaledd mewn gwyddoniaeth, mathemateg a darllen. Mewn adroddiad gan y “World Best Education Systems”  daeth y  Ffindir yn ail drwy’r byd yn 2018 gyda’r systemau addysg gorau.

Egwyddorion bedagogaidd Donaldson

Yr egwyddor bedagogaidd cyntaf a ddywed gan Donaldson yw ‘Mae addysg a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol’. Cyfeirwyd yr egwyddor yma tuag at y dulliau gwahanol o ddysgu sydd yn bosib i’w defnyddio yn y gwersi. Gall hyn ei wneud mewn sawl ffordd, drwy weithio mewn pâr, mewn grŵp neu yn annibynnol. Drwy ddefynddio gwaith pâr fel dull addysg, mae posib cynnal sesiynau  ‘partneriaid trafod’, sef pan mae plant yn rhannu syniadau gyda’i gilydd. Mae hyn yn ffordd gall y plant ysbrydoli ei gilydd a cynnig cynhaliaeth drwy drafod eu syniadau. Damcaniaethwr sy’n cytuno gyda gweithio mewn pâr neu grŵp yw Vygotsky. Esboniai Vygotsky bod ei syniad yn ‘zone of proximal development’, sy’n esbonio gall disgyblion helpu ei gilydd drwy arwain ei gilydd ar y llwybr cywir.

Enghraifft o wers mae hyn yn bosib i wneud ynddo yw ymarfer corff. Gan bod niferoedd o chwaraeon yn cynnwys bod yn rhan o dîm mae bosib gwneud hyn mewn sawl ffordd. Gan ei bod yn wers ar gyfer y Cyfnod Sylfaen, gall canolbwyntio ar ddatblygu ei sgiliau taflu a dal. Drwy weithio gyda partner, neu grŵp, mae bosib datblygu ei sgiliau drwy i un daflu ac un i ddal.

 Enghraifft arall o wers sy’n bosib i’w wneud fel grŵp yw gwers celf. Yn ystod fy ymarfer dysgu cefais gyfle i gynllunio gwers celf a fyddai’n cynnwys y dosbarth cyfan. Gan mai ein thema yr wythnos yna oedd penblwydd, penderfynom greu tasg o addurno teisen penblwydd drwy ddefnyddio defnyddiau ailgychu. Defnyddiom cardfwrdd, poteli plastig, a.y.b, er mwyn sicrhau roedd gan y plant sawl eitem i addurno a felly fyddai rhaid iddynt weithio fel tîm i benderfynu pwy sy’n addurno beth.

Ffordd arall o ddysgu yw gweithio yn annibynnol. Gall y plentyn weithio yn annibynol drwy ganolbwyntio ar ei sgiliau llawysgrifen. Yn fy ysgol lleoliad roeddynt â ‘Llythyren yr wythnos’, sef roeddent yn canolbwyntio ar un lythyren yn ystod yr wythnos ac yn ymarfer ei sillafu ac gwrando ar y swn mae’n ei wneud. Felly, yn yr ardal farcio, fyddai rhaid iddynt ymarfer ei sillafu ac roedd tasg iddynt yn ymweud â pha eiriau oedd yn cychwyn gyda’r llythyren yma. Yn ychwanegol, gan bod fy ysgol lleoliad yn ceisio defnyddio ardal tu allan cyn gymaint roeddynt hefyd yn cynnal gweithgaredd sialc ble roedd rhaid ymarfer llawysgrifen ar y iard. Roedd hyn yn rhoi cyfle iddynt weithio ar raddfa fwy.
 
Dull arall a fyddai’n cynnwys addysg uniongyrchol yw addysgu yn dorfol. Gall hyn gael ei wneud drwy wrando ar stori ar y mat, dysgu cân efo’u gilydd neu adrodd cân am ddyddiau’r wythnos. Defnyddiai fy ysgol lleoliad ni nifer o ganeuon yn ystod diwrnod ysgol. Ar gychwyn diwrnod ysgol byddent yn canu tair cân syml er mwyn ei deffro ac i sicrhau ei bod yn canolbwyntio. Roeddynt yn dysgu drwy ganu caneuon ynglŷn â’r tywydd, dyddiau’r wythnos, pa fis yw hi nawr a pa dymor yw hi. Drwy wneud hyn yn ddyddiol roedd y plant yn dysgu a cofio yr holl wybodaeth hyn.

Yr ail egwyddor yw ‘Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb’. Defnyddiai fy ysgol lleoliad yr un stwythyr ynglŷn â dysgu llythyren yr wythnos bob wythnos. Denfyddiai canu a Tric a Chlic yn bennaf, ond drwy ddefnyddio yr un dechneg yn wythnosol, mae’r plant yn ymwybodol o beth sydd angen ei wneud a beth yw drefn y wers. Mae nifer o adnoddau gwahanol ar gael ar Tric a Chlic a felly drwy ddefnyddio y rhaglen yn gyson, byddai y plant yn arfer gyda yr holl weithgareddau.

Y trydydd egwyddor, ac yr olaf yw ‘Mae addysg a dysgu da yn ymestyn oddi mewn ac ar draws Meysydd Dysgu a Phrofiad’. Addysgu yn drawsgwricwlaidd yn bennaf mae’r egwyddor hyn yn trafod.  Drwy edrych ar ddogfen Estyn, ‘Gweithio gyda disgyblion i gynllunio cwricwlwm gwell’, esboniai ‘mae’r ymagwedd yn mynd y tu hwnt i gysyniad confensiynol addysgu trawsgwricwlaidd’. Caiff disgyblion y cyfle i gynllunio ar gyfer dysgu eu hunain. Yn ystod fy ymarfer dysgu cefais gynnal sesiwn gynllunio gyda fy nosbarth er mwyn pwysleisio pham mor bwysig yw llais y plentyn. Esboniai dogfen a ysgrifennwyd gan Estyn, ‘Annog dysgwyr annibynnol ac ymholgar yn y Cyfnod Sylfaen’ gan drafod ysgol sydd yn ceisio gwneud hyn, “...datblygu system ‘Llais y Disgybl’, sydd bellach wedi’i gwreiddio ar draws yr ysgol. Mae’n agwedd hollbwysig ar amgylchedd yr ystafell ddosbarth ac mae’n cynnwys yr ardaloedd dysgu awyr agored.”. 

Felly o ganlyniad mae’r tri egwyddor hyn yn cyfiawnhau beth yn union sydd ei angen er mwyn cynllunio gwersi effeithiol yn y Cyfnod Sylfaen. Drwy gyfuno y tri egwyddor hyn gyda’i gilydd, mae’n sicrhau bod popeth sydd angen ei wneud yn cael ei gyflawni.

